Phoenixy, producătorul pufuleţilor Gusto din Băicoi (Prahova), a avut în 2018 un profit net record de 18,6 milioane de lei (aproape 4 mil. euro), mai mare cu 43% faţă de anul precedent, arată datele de la Ministerul de Finanţe.

Acesta este cel mai înalt nivel al profitului net realizat de companie în ultimele două decenii. De asemenea, compania a raportat cifră de afaceri de 122,7 milioane de lei (peste 26 mil. euro), mai mare cu 17% decât rulajul din 2017. Eliodor Apostolescu, directorul ge­neral şi acţionar al companiei, spunea că în 2018 compania a încheiat contracte noi de distribuţie, dar a şi dezvoltat produse noi.